<<He laʻana no ka Leka/Leka Uila Makua no nā Haumāna e Hana ana i ka hōʻike KĀʻEO>>

<<ka lōkō kula>>

<<ka helu wahi o ke kula>>

Lā

Aloha e ka makua,

E hana ana kāu (mau) keiki i ka hōʻike KĀʻEO, ʻo ia hoʻi ka hōʻike no ka Mākau ʻŌlelo a me ka Pili Helu ma nā Papa 3-8, a me ke Akeakamai ma ka Papa 5 a me 8. He koina pekelala kēia mau hōʻike ma lalo o ke kānāwai ʻo Every Student Succeeds Act (ESSA, 2015) a koi ʻia hoʻi kēia hanana ma lalo o ke kulekele a ka Papa Hoʻonaʻauao kekahi. E hana ana nā haumāna a pau: ʻo nā haumāna hōʻea kino, ʻo nā haumāna keleaʻo/pūnaewele, a me nā haumāna e hana ana i nā ʻano ʻelua, i kēia hōʻike ma o ka hōʻea kino ʻana i ke kahua kula, ma laila lākou e hana ai ma ka lolo uila kula.

E hana ana kāu keiki i kēia hōʻike ma <<*ke kula, ka lumi papa, ke keʻena, a i ʻole ka hale kula*>>.

**Eia nā hana palekana e mālama ʻia ana:**

* E hahai nō nā limahana kula a me nā haumāna a pau i nā kulekele aʻoaʻo o ka ʻOihana Olakino a e noho hale hoʻi inā maʻi lākou i ka maʻi ahulau COVID-19.
* E hoʻokaʻawale ʻia ana nā manawa hana hōʻike (ma ka hola a ma kahi e hana ai) i mea e mālama ʻia ai ke kaʻawale kūpono ma waena o nā kānaka.
* E loaʻa ana nō he wahi kaʻawale i waho e hoʻomaha ai nā haumāna a me nā limahana, e kū ai, he 6 kapuaʻi ke kaʻawale, e inu wai ai, a e wehe ai i ka māpoho.
* No nā haumāna e aʻo piha ana ma o ke keleaʻo/pūnaewele, e hōʻea lākou he <<30-60>> wale nō minuke ma mua o kā lākou hōʻike a e haʻalele lākou ma hope pono o ka manawa hana hōʻike.
* Inā hōʻea lohi ka haumāna ma hope o ka manawa i hoʻolālā ʻia nona, ʻaʻole ʻo ia ʻae ʻia ma ke kahua kula.
* E hoʻomaʻemaʻe ʻia nā mea/wahi a pau - e laʻa me nā pākaukau, nā noho, nā ʻau/pōheoheo, a pēlā aku - ma mua o nā manawa hana hōʻike.
* E kau ka māpoho a e mālama i ke kaʻawale kūpono (he 6 kapuaʻi) ma waena o nā haumāna.
* E noho ka haumāna ma kāna pākaukau ponoʻī.
* No ke Kumu Alakaʻi Hōʻike, e kau ana ka māpoho.
* E holoi lima pinepine ke Kumu Alakaʻi Hōʻike me ka wai a me ke kopa a i ʻole me ka wai holoi lima ma ka hōʻea ʻana, ma waena o kona launa ʻana iā haʻi, a ma hope o nā wā hoʻomaha.
* E hoʻohana ke Kumu Alakaʻi Hōʻike i penikala a i ʻole i lāʻau kuhikuhi, inā pono.
* E loaʻa ana nō he wai holoi lima ma kahi e mālama ʻia ai ka hōʻike.
* E hoʻomaʻemaʻe ʻia nā lua a me nā papahele i kēlā me kēia lā.

Hoʻokō ka hapanui o nā haumāna i ka hōʻike KĀʻEO Mākau ʻŌlelo a me ka hōʻike Pili Helu i loko o nā minuke he <<90-150>> o ka manawa hana hōʻike no kēlā me kēia kumuhana. He māhele hou aku ko ka hōʻike Mākau ʻŌlelo, ʻo ia hoʻi ka Nīnau Kākau Lōʻihi, he <<60-90>> minuke paha ka lōʻihi. Hoʻokō ka hapanui o nā haumāna i ka hōʻike Akeakamai i loko o <<60-90>> minuke.

Mahalo nui kou hoʻomākaukau ʻana i kāu keiki i nā lā hana hōʻike. E ʻoluʻolu, e nānā i ka ʻikepili ma lalo nei ma ka pakuhi no kāu keiki, ka lā a me ka manawa e hana ai ʻo ia i nā hōʻike KĀʻEO.

| **Inoa Haumāna:** | **Lā** | **Hola** | **Lumi Papa** |
| --- | --- | --- | --- |
| KĀʻEO Mākau ʻŌlelo: |  |  |  |
| KĀʻEO Mākau ʻŌlelo (Nīnau Kākau Lōʻihi): |  |  |  |
| KĀʻEO Pili Helu: |  |  |  |
| KĀʻEO Akeakamai: |  |  |  |

Inā ʻoi aku ka maikaʻi o kekahi lā/hola, e hoʻomaopopo i ka Luna Alakaʻi Hōʻike, ʻo *<<inoa o ka Luna Alakaʻi Hōʻike>>*, ma *<<helu kelepona>>* a i ʻole ma *<<leka uila>>.*

Inā maʻi kāu keiki ma ka lā e mālama ʻia ai ka hōʻike, ʻaʻole e ʻae ʻia kona hōʻea kino ʻana i ke kahua kula. E hoʻomaopopo i ka Luna Alakaʻi Hōʻike o ke kula ma ke kelepona a i ʻole ma ka leka uila o luna aʻe nei inā e hana ʻole ana kāu keiki i ka hōʻike ma ka lā i hoʻolālā ʻia.

E hana ana kāu keiki i ka hōʻike ma ka lolo uila i hāʻawi ʻia iā ia no ke keleaʻo/aʻo pūnaewele. E hōʻoia i ka hoʻoikehu piha ʻia o ka lolo uila i ka pō ma mua pono o ka lā e hana ai i ka hōʻike.

E lawe mai i kāu keiki i nā lā i helu papa ʻia ma luna aʻe nei he *<<30 minuke>>* ma mua o ka wā hoʻomaka. E hoʻolele i kāu keiki ma *<<ke keʻena/kahi maʻamau/kekahi wahi ʻē aʻe>>* kahi e ana ʻia ai kona kēkelē wela. E hōʻoia i ke kau ʻana o ka māpoho a me ka loaʻa o ka lolo uila a e hoʻomanaʻo hoʻi i kāu keiki e hele pololei i ka lumi papa e mālama ʻia ai ka hōʻike. Aia ana nā limahana kula ma laila e kōkua ai ma ka ʻimi lumi papa. E hele pololei nā haumāna i ka lumi me ke kū ʻole ʻana ma kekahi wahi e kamaʻilio ai. E kū laina nā haumāna, me ke kaʻawale he ʻeono kapuaʻi, ma waho o ka lumi papa ma mua o ke komo ʻana. Ke komo i loko o ka lumi, e hahai pono nā haumāna i ke aʻoaʻo a ke kumu.

E pau ana ka hana hōʻike ma ka hola *<<10:00 kak/ 11:00 kak/ hola ʻē aʻe>>*. E kiʻi i kāu keiki ma *<<ke keʻena, kahi like i hoʻolele ʻia ai/ kekahi wahi ʻē aʻe>>* ma hope o kona hoʻokuʻu ʻia ʻana.

E hoʻomaopopo i ka Luna Alakaʻi Hōʻike o ke kula ma ka helu kelepona/helu leka uila e waiho ala i luna aʻe nei inā he nīnau kāu e pili ana i ke aʻoaʻo ma kēia palapala. E hoʻomaopopo iā Poʻokumu *<<inoa o ke poʻokumu>>* ma *<<helu kelepona a i ʻole leka uila>>* inā he nīnau kāu e pili ana i ka hōʻike.

Mahalo nui,

*<<inoa>>*

*<<kūlana>>*